KUNINGRIIGI TUUL
Tere tulemast taas saatesarja Kuningriigi tuul.
Iisraeli riik sai kevadel 70-aastaseks ja tänases saates vaatame,
milline verstapost see Iisraeli 70. juubeliaasta on.
Rick Ridings on Jeruusalemmas Succat Halleli palvekoja juht.
Ta jälgib Iisraeli sündmusi Jumala troonisaalist lähtuvalt.
Usun, et Jumal tahab, et mõistaksime praegu,
et peame keskenduma hetkel rohkem oma rahvuslikele valitsustele,
parandama meelt ja tunnistama antisemitismi ja muid patte.
Peame nende eest palvetama
ja uskuma, et Jumal võib hakata juhtidele suveräänselt rääkima
või vahetab nad kiirelt välja. Jumal võib ka kiiresti tegutseda.
Iisraeli taassünd 70 aasta eest
käivitas maailmaajaloos uue ajastu.
Rahvastele pakub see võimaluse joonduda Jumala omandrahvaga,
kel on nüüd oma riik.
Ka usklike jaoks oli Iisraeli riigi sünd vapustava tähtsusega.
Üks võimsamaid asju Iisraeli taassünni juures oli see,
et see on prohveteeringute täitumine,
mis on 2500-2700 aastat vanad.
Ajaloost ei leia samasugust näidet,
kus rahvas oleks kaotanud maa, elanud hajali ja kaotanud oma keele.
Kuid rahvas naasis oma maale ning toimus keele ja maa taassünd.
See sai üksnes Jumala töö olla ja Jumal tegigi seda.
See ongi põhjus, miks usaldada Jumala Sõna
ja et Jumal suudab teha, mida iganes Ta ütleb.
Me ei pea vabandusi välja mõtlema, kui tundub, et Ta viivitab.
Ta teeb kõike täpselt õigel ajal ja täidab kõik oma lubadused.
Iisraeli 70. sünniaastapäeva
tähistati juudi kalendri järgi 19. aprillil.
Pidu algas eelmisel õhtul, kui Iisraelis algab uus päev.
Samal ajal muutus langenute mälestuspäeva lein
iseseisvuspäeva rõõmuks.
... ida poole pilgud pööratud
silmad Siionile suunatud.
Veel pole lootus kustunud
kaks tuhat aastat see on hõõgunud
Saada vabaks rahvaks omal maal
Siionimaal ja Jeruusalemmas
Saada vabaks rahvaks omal maal
Siionimaal ja Jeruusalemmas
Iisraeli presidendi ametlik Iseseisvuspäeva vastuvõtt
korraldati iseseisvuspäeva hommikul presidendi aias.
Peol autasustati teenekaid sõdureid
ning lisaks president Rivlinile õnnitlesid 70. aastast Iisraeli
ka kaitseminister Lieberman ja peaminister Netanyahu.
Netanyahu sõnul on need 70 aastat
olnud alles algus tulevasele Iisraelile.
2018. a märtsi alguses
ehk ca kuu enne Iisraeli Iseseisvuspäeva
nägi Rick Ridings ülistuse ajal nägemuse,
kus majesteetlik Juuda Lõvi sekkus Iisraeliga seotud asjade kulgu.
Nägemuses istus Juuda lõvi troonil
Templimäe kohal.
Ta möirgas selle peale, mida deemonlikud jõud tegid
Jeruusalemma, Iisraeli ja Jumala eesmärkide vastu.
Need olid ehitanud ajutisi sildu ja piiramistorne, et seda ellu viia.
Saatan püüdis läbi suruda lõpuajaga seotud asju,
kui rahvad Iisraeli vastu tõusevad, Jumala graafikut ennetavalt.
Juuda lõvi möirgas ja tõrjus selle käpaga tagasi.
Ta tõi tõsise viivituse deemonlike jõudude tegevusse,
millega nood Jumala plaane ründasid.
Kui see oli peatatud, sirutus Ta taevaste väravate ja uste poole.
Väravatel olid Piibli kirjakohad.
Mõned väravad olid juba lahti. Need prohveteeringud olid täitumas.
Näiteks Aamose 9. ptk Taaveti koja taastamise kohta
ja Iisraeli püsiva naasmise kohta maale.
Või Jesaja 19, kus Jumal töötab Lähis-Idas väga eriliselt
ja hakkab rahvaste südameid Iisraeli poole pöörama.
Üks värav polnud avatud. See oli Hesekieli 36.
Ta lükkas värava lahti. "Nüüd on selle värava aeg."
Hesekieli 36. peatüki kahest teemast esimene räägib Iisraeli mägedest.
Iisraeli kaarti vaadates selgub kiiresti,
et Iisraeli mäed asuvad pea kõik piibellikus Juudas ja Samaarias,
mida maailm nimetab Läänekaldaks.
Hesekieli 36. peatüki esimene pool
jaguneb omakorda kaheks osaks.
Algus räägib sellest, et Jumal pöördub Iisraeli mägede poole
ning lõpetab rahvaste pilkamise nende vastu
ja tahtmise neid omastada.
Jumal lubab olukorra täilikult muuta.
"Nõnda ütleb Issand Jumal: Et vaenlane teile on öelnud:
'Paras!' ja 'Igavesed künkad on saanud meie omaks!',
siis kuuluta prohvetlikult ja ütle: Nõnda ütleb Issand Jumal:
Kuna teid on hävitatud ja neelatud igast küljest,
mistõttu te olete saanud teiste rahvaste omandiks
ning inimeste keelepeksu ja laimu aluseks,
siis, Iisraeli mäed, kuulge seepärast Issanda Jumala sõna ...
Nõnda ütleb Issand Jumal: Vaata, ma räägin oma raevus ja vihas,
sellepärast et te olete pidanud kandma paganate teotust!
Seepärast ütleb Issand Jumal nõnda:
Ma tõstan oma käe üles vandudes:
Tõesti, paganad ise, kes teie ümber on,
peavad kandma oma teotust." Hs 36:2-4, 6-7
Seejärel, kui Juuda Lõvi avas Hesekieli 36 värava,
on muutust olnud selgelt näha ka maailmapoliitikas ja meedias.
Palestiina omavalitsuse valed
pole seejärel enam üllatuslikult maailmas läbi läinud.
Kui palestiinlaste president Abbas pidas 2018. a aprilli lõpus,
paar kuud pärast värava avamist, holokausti tõde moonutanud kõne,
põrmustas Saksa välisminister Heiko Maas Abbasi tõlgenduse
ja vastas järgmiselt:
"Saksamaa vastutab ühe maailma koletuima kuriteo eest
ja seepärast peame vastama otsustavalt
igale antisemiitlikule arvamusavaldusele."
Isegi EL reageeris Abbasi kõnele,
öeldes, et see sisaldas holokausti põhjuste
ja Iisraeli olemasoluga seotud asju, mida on võimatu aktsepteerida.
"Holokaust ja 2. Maailmasõda
on määratlenud Euroopa kaasaegset ajalugu
rohkem kui ükski teine sündmus.
Antisemitism ei ähvarda üksnes juute,
vaid kujutab fundamentaalset ohtu avatud ja liberaasetele ühiskondadele.
EL on pühendunud võitlema kõigi antisemitismi vormide
ja holokausti õigustamise või trivialiseerimise vastu."
Ka ÜRO Lähis-Ida erivolinik Nikolai Mladenov
mõistis oma avalduses hukka Abbasi antisemitismi
ja mittetõesed väited.
Juba kuu aega varem
Tel Avivi Ülikooli Riikliku Julgeoleku Uurimisinstituudi seminaril kõnelenud
PO asjade ekspert Yossi Kuperwasser
nägi suure muutuse algust.
Näeme enda ees stsenaariumi,
kus palestiinlaste heidutustegevus kõigi oma komponentidega
on täielikult kokkuvarisemas.
Rääkisime palestiinlaste nõrkusest,
kuid kõik palestiinlaste heidutuse komponendid on õhku haihtumas.
Esimene löök PO-le oli,
kui USA president D. Trump otsustas saatkonna Jeruusalemma kolida
ja Abbas jäi oma valedega Jeruusalemma kohta üksi.
Isegi PO tähtsaim toetaja Saudi Araabia muutis suunda.
See on palestiinlastele tõeline kriis. Saudid ütlesid:
"Me ei oota igavesti. Normaliseerime suhted Iisraeliga,
sest Iisrael pakub julgeolekut ja kaitset Iraani vastu. Teie mitte.
Teie teete nendega koostööd." See on esimene mõra.
Alati on esimene mõra ja müüris on nüüd mõra.
Seetõttu olid palestiinlased nii jõuliselt vastu saatkonna kolimisele,
kuna nüüd mõra üha süveneb.
Kolmandaks või neljandaks ütles PO: "Ärge puudutage palestiinlaste raha!
Palestiinlaste raha on püha. Seda ei tohi puudutada!"
USA Kongress kiitis heaks seaduseelnõu,
mille president Trump allkirjastas.
See tähendab, et palestiinlased kaotavad 300 miljonit dollarit.
Iisrael võtab vastu samasuguse seaduse.
Abirahad külmutatakse,
kui palestiinlased maksavad palka terroristidele.
Hesekieli raamatu 36. peatüki prohveteering jätkab,
et Jumal toob Iisraeli mägedele tagasi oma rahva Iisraeli.
"Aga teie, Iisraeli mäed,
ajate oma oksi ja kannate oma vilja mu Iisraeli rahvale,
sest nad on varsti tulemas." Hs 36:8
Jumal lubab tuua oma rahva Iisraeli rahvaste seast pagulusest tagasi
ja istutada nad siia mägedele.
Tühjad mäed hakkavad tootma neile vilja ja toitu.
Paljud neist piirkondadest olid täiesti söötis.
Jumal ütles, et need löövad õitsele uute viinamägedega.
Näeme, kuidas see kõik praegu sünnib.
Maailm tõuseb selle vastu. Peame kristlastena mõistma,
et me ei saa lasta humanistlikul meedial oma mõtlemist vormida,
vaid see tuleb uuendada Jumala Sõnaga. Ta ütleb Hesekieli 36,
et "asunikud ja rahva asustamine" neile mägedele oli Tema mõte.
Tema oskab töötada teiste rahvastega, kes seal elavad.
Palvetame, et Püha Vaim töötaks võimsalt seal elavate araablaste seas.
Me ei saa samas jätta kõrvale Piibli selget ilmutust selle kohta,
et Jumal asustab juudid neile mägedele
ja nad õitsevad, nagu nüüd näemegi.
Palestiinlaste toetus kahe riigi lahendusele
varises kokku peagi pärast ISISe esilekerkimist 2014. a
Suurim takistus Iisraeli mägede asustamisele
ning Samaaria ja Juuda ametlikule ühendamisele Iisraeliga
on olnud Iisrael ise.
Sest kahe riigi lahendus on olnud aastaid ka juutide unistus.
Uurijate üllatuseks
on olukord viimastel aastatel siiski kiiresti muutunud
ja vaid ca pooled juutidest toetavad veel kahe riigi lahendust.
Aasta jooksul on debatt liikunud selles suunas,
kuidas Iisraeli südamaad kõige paremini Iisraeliga ühendada.
Usun, et Jumal ütleb,
et keskendub praegu eriliselt Iisraeli mägedele.
Peame palvetama, et Jumala tahe esile tuleks ja vilja kannaks.
Et rahvad ei segaks Jumala tööd.
Peatüki teine pool räägib,
et füüsilise taastamise järel tuleb vaimne taastamine.
Jumal annab Iisraelile kivisüdame asemel lihast südame.
Peame palvetama ka Iisraeli vaimse taastamise eest.
Muutust südamete tasemel on Iisraelis juba näha.
Juutide ajaloo põhjal võime mõista,
miks nad oma südamed kõvaks on teinud.
Paljudel holokausti üleelanutel oli raske isegi enam Jumalat uskuda.
Nad olid südamed nii põhjalikult paadutanud.
See on mõjutanud Iisraeli ühiskonda.
Kuid näeme praegu südamete pehmenemist.
Nagu kivi oleks murtud
ja jää oleks sulamas.
Tekkimas on uus tundlikkus
vaimsete asjade ja Jumala suhtes.
Hiljuti tehti huvitavate tulemustega küsitlus.
Iisraellastelt küsiti, kellele nad toetuvad, kui sõda puhkeb.
Kas eelkõige kaitsejõududele, valitsusele,
USA sekkumisele või Jumalale?
Enamik vastas, et lõplik usaldus kuulub Jumalale.
Vastajad jagati vanusegruppidesse.
Mida noorem vastaja,
seda tihemini väideti end usaldavat Jumalat
Iisraeli päästja ja kaitsjana. Midagi on seega muutumas.
Peame palvetama südamete muutuse ja tundlikkuse eest,
et tekiks usk Jumala olemasolusse, kes kaitseb Iisraeli.
Tähtsaim juutide seas toimuv muutus
on seotud Jeesusega.
Kuulen huvitavaid raporteid.
Kogudused räägivad kasvavast vaimsest huvist Jeesuse vastu.
Valitsuses ja kaitsejõududes tõuseb tähtsaisse ameteisse
üha enam messiaanlikke usklikke. Varem olid nad seal erandiks.
Suur osa Iisraeli peab neid nüüd judaismi õigustatud osaks.
See on suur muutus. Lisaks paljud iisraellased ...
Tulime Iisraeli 20 aasta eest. Kui keegi toona Jeesusest rääkis,
peeti Teda millegi algatajaks, mis käivitas juutide rõhumise.
Nüüd nad mõistavad, et asi polnud Tema tegevuses,
vaid et mõned esindasid Teda valesti
ja harrastasid sajandeid kohutavaid asju juutide vastu.
Üha rohkem juute siin mõistab,
et nende tõelised sõbrad on Piiblit uskuvad evangeelsed usklikud.
Nad seisavad Iisraeli kõrval, sest usuvat Piiblit.
Jumal muudab nende suhtumist Jeesusesse.
Nad hakkavad mõistma, et Ta ehk polegi blond
ja siniste silmadega, nagu Euroopa maalidel,
vaid hoopis Lähis-Idast, iisraellane ja juut.
Üha enamad ütlevad, et Jeesus oli suurepärane rabi.
Midagi on selles osas muutumas.
Rahvas hakkab uskuma, et Ta ongi Messias, nagu Ta väitis.
Iisraelile on 70 aastat uue ajastu algus.
Usun, et 70 on Piiblis tähtis periood.
Taaniel mõistis Jeremija kirjutisi lugedes,
et Iisrael pidi Jumala väitel naasma pagulusest 70 aasta järel.
Number 70 on seotud teatud perioodi täitumisega.
Teatud mõttes on see kohtumõistmise aeg.
Selle lõpus peaks juhtuma midagi erilist.
Usun, et Iisrael on väljumas vaimsest pagulusest.
Füüsiliselt tulid nad tagasi 70 aasta eest,
kuid nad olid endiselt rahvaste ikke all.
Nad ei saanud olla need, kelleks nad kutsutud olid.
Nad pidid end pidevalt selgitama.
Rahvad panid neile häbikoorma. Paljud teevad seda siiamaani.
Iisrael paistab olevat jõudnud ikka,
kus ta enam ei hooli, mida rahvad räägivad,
sest see oli Jumal, kes nad maale tagasi tõi ja püsivalt siia istutas.
"Meil on õigus end kaitsta ja olla maa, mis kaitseb juute."
Nad tõusevad aktsepteerima oma identiteeti.
Varem nad otsekui põlgasid oma pärandit, nagu Eesav.
Nüüd nad nagu rõõmustaksid oma pärandi üle.
"See on hea maa. Jumal on hästi teinud.
Jumal on olnud ja on meiega."
Nad nagu väljuksid vaimsest eksiilist, kus rahvad neid rõhusid.
Nüüd on nad vabad olema need, kelleks Jumal nad kutsunud on.
Seda oli näha ka Iisraeli 70. juubeliaastaks tehtud videos,
kus 12 000 juuti laulsid ühiselt
tuntud Iisraeli helilooja Naomi Shemeri laulu Al Kol Eleh', "Kõike seda".
Issand, kaitse mu kodu, aeda ja neid müüre
leina, mure ja äkilise hirmu eest
Ja sõdade eest
Kaitse piskut, mida oman, valgust, mu lapsi,
vilja, mis pole veel küps ja mis on enneaegselt nopitud
Kõike seda, kõike seda
Õnnista, kallis Issand, õnnista
Mett, ternespiima
kibedat ja magusat
Ära rebi koos juurtega välja, mis on istutatud
Ära unusta meie lootusi ja unistusi
Juhata mind koju ja ma naasen
Siia imelisele maale
Iisraeli 70. aasta
on eriline pöördumise aeg ka rahvaile nende suhetes Iisraeliga.
Rick Ridings nägi hiljuti nägemuse,
mis on seotud eestpalvetajate tööga rahvaste seas.
Nägin, kuidas Juuda Lõvi valitses oma troonil Templimäe kohal
Ta vaatas maailma rahvaid otsekui malelaual.
Igas ruudus oli sama nupp.
See oli ratsu. Inglise keeles hüütakse seda rüütliks.
See oli seotud rüütlitega sõjas.
Tundsin, et ratsarüütlid esindasid rahvaste poliitilisi valitsusi.
Nende seljad olid pööratud Jeruusalemma poole
ning Jumala ja Jeesuse trooni poole.
Nad nagu poleks tahtnud teha mingit pistmist Jumala valitsuse
ja Jeesusega. Iga trooni ümber olid eestpalvetajad.
Ka paljude eestpalvetajate seljad olid kahjuks Jeruusalemma poole
ja Jumala Sõna ilmutuse vastu Jeruusalemma suhtes,
mis on Tema valitsuse jalajärg.
Eestpalvetajate süda hakkas pöörduma
Jumala töö poole Jeruusalemmas ja nõustuma Tema Sõnaga.
Nad hakkasid palvetama oma valitsuste eest
ja prohveteerima muutust ja pööret.
Osa valitsustest tegi täispöörde.
See toimus väga lühikese ajaga.
Pöördunud valitsuste ratsu
võttis vähehaaval lamba kuju.
Matteuse 25 räägib Jeesus lõpuaja kohtuotsusest, kus rahvad jagatakse
kas kuulekateks lammas- või mässavateks sikkrahvasteks.
Kui nad pöörasid oma südamed Jeruusalemma poole,
hakkasid nad muutuma lammasrahvasteks.
Need olid nagu ratsud, kes võivad hüpata üle teiste malenuppude.
Nad hakkasid teistest rahvastest ette hüppama.
Jumal hakkas neid õnnistama majanduslikult ja vaimselt.
Nad nägid läbimurdeid.
Rahvad, kes keeldusid tunnustamast Jeruusalemma
Jumala maise valitsuse jalajärjena, muutusid sikkude sarnaseks.
Neile kasvasid kurjad sarved ja neid hakkas valdama pimedus.
Siis tundsin, et Issand ütles: "See on periood,
kus rahvad võivad muutuda varasemast kergemini."
Halastuse aken on lahti ja rahvad võivad pöörduda ja muutuda kiiremini.
Tundsin, et Ta ütles: "Kui eestpalvetajad mind usuksid,
pole ükski maa lootusetu.
Isegi mõned Lähis-Ida maad pööravad südamed kõigi üllatuseks
Iisraeli ja Jumala töö poole Jeruusalemmas.
Nägin Saudi Araabiat ja Egiptust muutumas.
Eestpalvetajad kõigis maades ei tohiks lootust kaotada
ja peaksid mõistma, et pole liiga hilja.
Öelge palves: "Jumal, usun, et võid muuta mu maa ja valitsuse.
Võid aidata mu maal muutuda lammasrahvaks, kes Sind järgib,
ning on kuulekas su Sõnale ja südamele.
Praegu on aeg,
mil võime uskuda suurtesse, kiiretesse muutustesse rahvaste seas.
Järgmine kord vaatame, kuidas Jeruusalemm
sai Iisraeli 70. juubeliaastaga seoses
rahvaste seas täiesti uuel tasemel talle määratud koha.
Palvetame lõpetuseks.
Aitäh, Isa, et Sina valitsed seda maailma
ja teostad oma plaani täpselt oma au pärast.
Aitäh, et veel koidab päev,
kui Jeesus paneb jalad Õlimäele Iisraeli Kuningana
ja naaseb koos oma pühadega maad valitsema.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri